รัฐบาลไทย-ข่าวทำเนียบรัฐบาล-สำนักงานพัฒนาพิงคนคร (องค์การมหาชน) ชี้แจงการบริหารงาน ของสำนักงานพัฒนาพิงคนครฯ
วันศุกร์ที่ 2 กุมภาพันธ์ 2561
สํานักงานพัฒนาพิงคนคร (องค์การมหาชน) ชี้แจงการบริหารงาน ของสํานักงานพัฒนาพิงคนครฯ
สํานักงานพัฒนาพิงคนคร (องค์การมหาชน) ชี้แจงการบริหารงานของสํานักงานพัฒนาพิงคนครฯ
นางเนตรนภา สุทธิธรรมดํารง ปฏิบัติหน้าที่ผู้อํานวยการสํานักงานพัฒนาพิงคนคร สํานักงานพัฒนาพิงคนคร (องค์การมหาชน) สํานักนายกรัฐมนตรี ชี้แจงข้อกล่าวหาในการบริหารงานสํานักงานพัฒนาพิงคนคร (องค์การมหาชน) ตามที่คอลัมน์ “ฅนคิดฅนเขียน” (นสพ.เดลินิวส์ วันที่ 29 มกราคม 2561) กล่าวหาผู้บริหารสํานักงบประมาณมีส่วนในการปล่อยปละละเลยการทุจริตที่เกิดขึ้นในสํานักงานพัฒนาพิงคนคร (องค์การมหาชน) ในประเด็นดังนี้ 1. สํานักงบประมาณปล่อยปละละเลยไม่ดําเนินการตรวจสอบการใช้จ่ายและทรัพย์สินของสํานักงานพัฒนาพิงคนคร (องค์การมหาชน) ภายหลังจากตรวจสอบความผิดปกติการใช้งบประมาณในช่วงระหว่างวันที่ 1 ตุลาคม 2558 - 30กันยายน 2559 แต่ยังไม่มีการดําเนินการใด ๆ ในขณะนี้2. การจ่ายค่าตอบแทนในเดือนมีนาคม 2559 ไม่เป็นไปตามรายงานการประชุมคณะกรรมการสํานักพัฒนาพิงคนคร รวมถึงการนําของราชการไปใช้ส่วนตัวในเวลาราชการ 3. ผู้เขียนได้กล่าวพาดพิงว่ามีการบิดเบือนต่อนโยบายช่วยเหลือคนจนของนายกรัฐมนตรี และมีท่าทีจะไม่ปฏิบัติตามนโยบายของรัฐบาล
สํานักงานพัฒนาพิงคนคร (องค์การมหาชน) ขอชี้แจงว่าสํานักงานพัฒนาพิงคนครฯ ได้จ้างสํานักตรวจเงินแผ่นดินจังหวัดเชียงใหม่เป็นผู้สอบบัญชี สําหรับปีสิ้นสุด ณ 30 กันยายน 2559 (1 ต.ค. 2558-30 ก.ย. 2559) ดังนั้น การตรวจสอบการใช้จ่ายและทรัพย์สินของสํานักงานพัฒนาพิงคนครฯ จึงมิใช่หน้าที่ของสํานักงบประมาณ ซึ่งสํานักงานพัฒนาพิงคนครฯ ได้รับรายงานการตรวจสอบงบการเงินดังกล่าวเมื่อวันที่ 20 พ.ย. 2560 ตามหนังสือสํานักตรวจเงินแผ่นดินจังหวัดเชียงใหม่ ลับ ที่ ตผ 0054.1 ชม/354 ลงวันที่ 15 พ.ย. 2560 และได้รายงานผลการดําเนินงานตรวจสอบและชี้แจงข้อเท็จจริงตามข้อสังเกตของสํานักงานตรวจเงินแผ่นดินจังหวัดเชียงใหม่ ต่อคณะกรรมการบริหารการพัฒนาพิงคนครในคราวประชุมครั้งที่ 1/2561 เมื่อวันที่ 20 ม.ค. 2560 ซึ่งการดําเนินงานเป็นไปตามขั้นตอนและอยู่ภายในระยะเวลา (60 วัน)
การจ่ายค่าตอบแทนของรองผู้อํานวยการและผู้อํานวยการสํานักงานบริหารงานกลาง มีการปรับขึ้นตามฐานเงินเดือนถูกต้องและเป็นไปตามรายงานการประชุมคณะกรรมการบริหารการพัฒนาพิงคนคร ครั้งที่ 3/2559 เมื่อวันที่ 19 มี.ค. 2559 เรื่องดังกล่าวเป็นกรณีที่ผู้เขียนไม่ทราบข้อมูลที่ถูกต้องแท้จริง
สําหรับกรณีการนําของราชการไปใช้ส่วนตัวในเวลาราชการ คณะกรรมการบริหารการพัฒนาพิงคนครเป็นผู้แต่งตั้งคณะกรรมการสอบข้อเท็จจริงและคณะกรรมการสอบข้อเท็จจริงได้สรุปผลการพิจารณาเสนอประธานกรรมการบริหารการพัฒนาพิงคนครเรียบร้อยแล้ว ซึ่งผลการพิจารณาดังกล่าวในข้อเท็จจริง นางเนตรนภาฯ ไม่มีการสั่งการให้ใครทํา ไม่มีความผิด มิได้เชิญชวนหรือสั่งการให้ผู้ใต้บังคับบัญชาคนใดแม้แต่คนเดียวในการเตรียมการจัดงานวันเกิด มีผู้ใต้บังคับบัญชายืมโต๊ะเก้าอี้ไปใช้รับประทานอาหารค่ําซึ่งเป็นนอกเวลาราชการ โดยมีการยืมถูกต้องตามระเบียบทุกประการมิได้มีส่วนใดเป็นความผิดตามที่หนังสือพิมพ์เดลินิวส์ลงข่าว
ภารกิจตามกฎหมายของสํานักงานพัฒนาพิงคนครฯ ไม่ได้มีความเกี่ยวข้องกับนโยบายช่วยเหลือคนจนของนายกรัฐมนตรี และไม่ได้เป็นหน่วยปฏิบัติตามนโยบายช่วยเหลือคนจนดังกล่าว ดังนั้นคณะกรรมการบริหารการพัฒนาพิงคนครจึงไม่มีประเด็นการกล่าวถึงนโยบายดังกล่าวและไม่เคยมีการพิจารณานโยบายดังกล่าว จึงเป็นไปไม่ได้ที่จะมีการบิดเบือนนโยบายข้อนี้ของรัฐบาล
สําหรับในกรณีการไม่ปฏิบัติตามนโยบายของรัฐบาลไม่เป็นความจริง เนื่องจากสํานักงานพัฒนาพิงคนครฯ จะนํานโยบายของรัฐบาลเป็นหลักในการดําเนินงานตามภารกิจ โดยจะเห็นได้จากการที่สํานักงานพัฒนาพิงคนครฯ ได้เสนอแผนงานในการขอรับการจัดสรรงบประมาณรายจ่ายประจําปีงบประมาณ พ.ศ. 2562 ที่มีความเชื่อมโยงสอดคล้องกับร่างกรอบยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 รวมทั้ง แผนงานบูรณาการเพื่อพัฒนาพื้นที่ระดับภาค ซึ่งเป็นเรื่องที่รัฐบาลให้ความสําคัญอย่างมาก
------------------------------------